
REGULAMENT
cu privire la organizarea și desfășurarea concursului de creație
pentru copii „Creează o felicitare de Crăciun ”

CAPITOLUL I. Dispoziții generale
1. Prezentul regulament stabilește modul de organizare, desfășurare și condițiile de participare la concursul de creație pentru copiii membrilor de sindicat din cadrul Federației Sindicatelor din Comunicații (FSCM) cu genericul „Creează o felicitare de Crăciun”.
1. Concursul este organizat de către FSCM și are drept scop stimularea simțului artistic, promovarea și valorificarea potențialului creativ al copiilor, inspirate de magia iernii, precum și, identificarea și aprecierea autorilor celor mai bune lucrări.
1. Activitatea privind totalizarea rezultatelor concursului, este efectuată de către comisia de evaluare. 
1. Modul de organizare, desfășurare și condițiile de participare la concurs, precum și modalitatea de executare a lucrărilor, dar și criteriile de apreciere ale acestora sunt aduse la cunoștință participanților de către președinții comitetelor sindicale din cadrul organizațiilor primare, membre ale FSCM.
1. Regulamentul concursului este disponibil pe pagina oficială a FSCM: www.fscm.md.
CAPITOLUL II.  Durata concursului și aria de desfășurare
1. Concursul se va desfășura în perioada 01 decembrie 2022 – 07 ianuarie 2023. La concurs sunt invitați să participe copiii membrilor de sindicat din organizațiile sindicale membre ale FSCM. Lucrările copiilor vor fi selectate după categorii de vârstă: 
6 – 8 ani; 9 – 12 ani; 13 – 16 ani.
CAPITOLUL III. Mecanismul desfășurării concursului
1. Participanții la concurs urmează să prezinte în comitetul sindical o felicitare cu prilejul sărbătorilor de iarnă, care va fi realizată în tehnică la alegere (de ex.: desen, colaj, aplicație, etc.), felicitarea deschisă să corespundă dimensiunii 210x297 mm (formatul A4), respectând tematica concursului.
2. [bookmark: _GoBack]Lucrarea va fi semnată cu informația completă despre participant: numele, prenumele, vârsta, domiciliu, locul de muncă al părintelui, telefonul de contact al părintelui și transmisă președintelui organizației sindicale. Nu se acceptă la concurs lucrări anonime.
3. Președintele comitetului sindical va întocmi o listă cu toți participanții la concurs din cadrul organizației sindicale.
4. Lucrările vor fi expediate/transmise pe adresa: mun. Chișinău, str. 31 august 1989, 129, MD-2012, până la data de 07 ianuarie 2023. 
CAPITOLUL IV. Examinarea lucrărilor
1. Responsabilitatea privind evaluarea lucrărilor revine comisiei de evaluare, constituită prin decizia FSCM. Președintele comisiei este numit de către FSCM.
2. Comisia va evalua lucrările după următoarele criterii:
· Creativitatea lucrării;
· Originalitatea lucrării;
· Acuratețea executării;
· Respectarea dimensiunii (210x297, în formă deschisă).

3. Baremul de apreciere al lucrărilor va fi de la 1 la 10, în funcție de punctajul obținut vor fi apreciate locurile I, II și III pentru fiecare categorie de vârstă.
CAPITOLUL V. Desemnarea câștigătorilor și decernarea premiilor
1. În funcție de rezultatele obținute, Comisia va nominaliza câștigătorii concursului de creație.
2. FSCM va asigura decernarea învingătorilor:
· Locul I – 400 lei
· Locul II – 350 lei
· Locul III – 300 lei
3. Toți participanții la concurs vor fi menționați cu diplome de participare și cadouri.
Totalurile concursului vor fi publicate pe site-ul oficial al FSCM www.fscm.md și rețele de socializare.






